5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Γ.4307 ΤΗΣ 29 Ιαν. /7 Φεβρ. 1953 (ΦΕΚ Β΄ 28) Περί συνθέσεως πρωτοβαθμίου Επιτροπής Εκδικάσεως προσφυγών κατά πράξεων Τελων. Αρχών Καβάλας. Έχοντες υπ’ όψιν τας διατάξεις: α)της παρ. 8 του άρθρ.99 του Νόμ. 1165/1918 «περί Τελωνειακού Κώδικος» ως ούτος ετροποποιήθη μεταγενεστέρως, β)της υπ’ αριθ. Τ.9496/4.11.50 αποφάσεως ημών και γ)την υπ’αριθ. 2024/17.12.52 γνωμάτευσιν του Νομ. Συμβουλίου του Κράτους, (καθ’ ο μέρος αύτη εγένετο αποδεκτή υφ’ ημών) δι’ ης τούτο απεφάνθη καταφατικώς επί της δυνατότητος συστάσεως δύο Πρωτοβαθμίων Επιτροπών εκδικάσεως Προσφυγών (άρθρ. 99 Τελων. Κώδικος) αντιστοιχουσών εις εκάστην των εν Αλεξ/πόλει και Καβάλα εδρών Επιθεωρητών Τελωνείων της Περιφερείας Επιθεωρήσεως Τελωνείων Θράκης, ορίζομεν την σύνθεσιν της εν Καβάλα συνιστωμένης (μετά τον, δια του από 3/4.6.52 Β.Δ/τος, καθορισμόν της πόλεως ταύτης ως έδρας Τελωνειακού Επιθεωρητού) Πρωτοβαθμίου Επιτροπής Εκδικάσεως Προσφυγών κατά Πράξεων Τελωνειακών Αρχών, της δικαιοδοσίας της εν Καβάλα Τελωνειακής Επιθεωρήσεως ως ακολούθως: 1)Πρόεδρον τον κ. Βασίλειον Γκότσην, Επιθεωρητήν Τελωνείων Καβάλας, με αναπληρωτήν αυτού εν περιπτώσει απουσίας ή κωλύματος τον κ. Βασίλειον Αθανασόπουλον Προϊστάμενον της Τελωνειακής Περιφερείας Καβάλας και τούτου κωλυομένου τον εκάστοτε Επιθεωρητήν Οικον. Εφοριών Καβάλας. 2)Μέλη της αυτής επιτροπής: Σελ. 294 α)τον εκάστοτε Επιθεωρητήν Οικον. Εφοριών Καβάλας και β)τον εκάστοτε Οικονομικόν Επιθεωρητήν Καπνού Καβάλας, με κατά σειράν αναπληρωτάς αμφοτέρων τούτων εν περιπτώσει απουσίας ή κωλύματος: α)τον εκάστοτε Οικον. Έφορον Καβάλας και β)τον εκάστοτε Οικον. Έφορον Καπνού Καβάλας. 3)Χρέη Γραμματέως της Επιτροπής θα εκτελή Τελωνειακός υπάλληλος οριζόμενος δι’ αποφάσεως του Προέδρου αυτής εκ των υπηρετούντων εις την έδραν της Επιτροπής. 4)Η Τοπική αρμοδιότης της ως άνω Επιτροπής περιορίζεται μόνον, εις τα Τελωνεία (και υποδεεστέρας Αρχάς), τα υπαγόμενα εις την τοπικήν αρμοδιότητα της εν Καβάλα εδρευούσης επιθεωρήσεως Τελωνείων ως ταύτα ωρίσθησαν εν τη υπ’ αριθ. Ε.14117/2.8.52 αποφάσει ημών ήτοι εις τα Τελωνεία: Καβάλας, Λάγος Εξοχής, Εχίνου και Θάσου μετά των υποδεεστέρων Περιφερείας Θράκης, ήτοι των Τελωνείων: Αλεξανδρουπόλεως, Πυθίου, Δικαίων, Νέας Ορεστιάδος, Νυμφαίας και Ορμενίου μετά των υποδεεστέρων τούτων Αρχών των υπαγομένων ήδη εις την αρμοδιότητα της εν Αλεξανδρουπόλει έδρας επιθεωρήσεως τελωνείων, παραμενόντων και εφεξής εις την αρμοδιότητα της δια της υπ’ αριθ. Τ.640/22.1.50 αποφάσεως ημών – ως αύτη ετροποποιήθη μεταγενεστέρως – συσταθείσης εν Αλεξανδρουπόλει Πρωτοβαθμίου Επιτροπής Εκδικάσεως προσφυγών κατά πράξεων Τελωνειακών Αρχών. 